turjo4nis/wikipedia-bn-dump-20250701 huggingface dataset:
মুসাইদ ইবনে সাইদ

মুসাইদ ইবনে সাঈদ ইবনে সাদ (    ; মৃত্যু: ২৩ মে ১৭৭০) জায়েদ বংশের একজন শরিফ ছিলেন। তিনি ১৭৫২ থেকে ১৭৭০ সাল পর্যন্ত মক্কার শরীফ ও আমির হিসেবে দায়িত্ব পালন করেছিলেন।

মুসা'ইদ তার ভাই মাসুদের মৃত্যুর পর ১১৬৫ হিজরির রবিউল-সানিতে (ফেব্রুয়ারি ১৭৫২) শরিফের দায়িত্ব গ্রহণ করেন। তিনি জেদ্দার ওলী, মক্কার কাজী এবং আশরাফদের  সংখ্যাগরিষ্ঠের সম্মতিতে নির্বাচিত হন। তিনি ১১৬৫ হিজরির জমাদিউস সানিতে (এপ্রিল/মে ১৭৫২) ইস্তাম্বুল থেকে রাজকীয় ফরমান  লাভ করেন। মুসা'ইদের শাসনের প্রাথমিকভাবে বিরোধিতা করেছিল তার ভাগ্নে শরীফ মুহাম্মদ ইবনে আবদুল্লাহ। তিনি পূর্বে মক্কার শরীফ ছিলেন। মুহাম্মদকে প্রতিদ্বন্দ্বী বারাকাত বংশ এবং কিছু বেদুইন উপজাতি  সমর্থন করেছিল। মে মাসে মুহাম্মদ তাইফ দখল করে এবং দুবার মক্কা দখলের চেষ্টা করেন। জুনের শেষে উভয় পক্ষের মধ্যে সমঝোতা হয়।

১১৭১ হিজরিতে (১৭৫৮) প্রাক্তন মিত্র সাইয়্যিদ আবদুল্লাহ আল-ফার, হজের মিশরীয় ও সিরিয়ান আমির কেশকেস হুসেইন বে এবং চেতেচি আবদুল্লাহ পাশার সহায়তায় মুসা'ইদকে ক্ষমতাচ্যুত করার চেষ্টা করেন। ২১ জিলহজ (প্রায় ২৬ আগস্ট ১৭৫৮) সৈন্যরা মসজিদ আল-হারামের নিয়ন্ত্রণ নিয়ে শরিফ মুবারক ইবন মুহাম্মাদ ইবন আবদুল্লাহ ইবন সাঈদকে আমির ঘোষণা করে। কিন্তু মক্কায় হওয়া যুদ্ধে পরদিনই মুসাইদ বিজয়ী হন। পরের বছর, চেতেজি আবদুল্লাহ আবারও সিরিয়ার হজের আমির হিসেবে ফিরে আসেন। এবার তিনি আনুষ্ঠানিক ফরমানসহ মুসাইদকে ক্ষমতাচ্যুত করে তার ভাই জাফর ইবন সাঈদকে আমির হিসেবে বসান (আগস্ট ১৭৫৯)। তবে চেতেজি আবদুল্লাহ ও হজ কাফেলা মক্কা ত্যাগ করার পর, জাফর ১৪ মহররম ১১৭৩ হিজরিতে (প্রায় ৬ সেপ্টেম্বর ১৭৫৯) স্বেচ্ছায় ক্ষমতা ছেড়ে দেন। মুসাইদ, চেতেচি আবদুল্লাহর বিরুদ্ধে সুলতান তৃতীয় মুস্তাফার কাছে একটি অভিযোগ পাঠান। এতে তিনি মক্কার চার মুফতির সাক্ষ্য সংযুক্ত করেন। পরে চেতেচি আবদুল্লাহকে দামেস্কের ওয়ালি এবং হজের আমির পদ থেকে অপসারণ করা হয়। ১৭৬০ সালের ফেব্রুয়ারি মাসে মুসাইদকে একটি নতুন ঘোষণা এবং খিলাহ  পাঠানো হয়।

১১৮২ হিজরিতে (১৭৬৮/১৭৬৯) বারাকাত বংশের শরিফ আবদুল্লাহ ইবনে হুসাইন ইবনে ইয়াহিয়া জেদ্দা দখল করতে ব্যর্থ হন। এরপর তিনি মিশরের আলী বে আল-কবীরের সাথে একটি মৈত্রী গড়ে তোলেন। তিনি ১১৮৩ হিজরিতে (১৭৭০) শরীফ মুসা'ইদকে ক্ষমতাচ্যুত করার উদ্দেশ্যে মুহাম্মদ বে আবু আল-ধাহাবকে হজের আমির হিসেবে প্রেরণ করেন। তবে হজ্জের আনুষ্ঠানিকতা সম্পন্ন হওয়ার পর, মুসাইদ ও সিরিয়ার হজের আমির উসমান পাশা আল-সাদিক, আবু আল-ধাহাব ও তার সেনাকে মক্কা থেকে বের করে দেন। মিত্র হারিয়ে আবদুল্লাহ ইবনে হুসাইন মুসাইদের বিরুদ্ধে আক্রমণ শুরু করেন। কিন্তু আবদুল্লাহ ইবনে হুসাইন ১১৮৪ হিজরির মুহাররমে পরাজিত হলে মিশরে ফিরে আসেন।

শরীফ মুসাইদ ১১৮৪ হিজরির ২৭ মহররম (২৩ মে ১৭৭০) বুধবার মৃত্যুবরণ করেন। মৃত্যুর আগে তিনি তার ভাই আবদুল্লাহ ইবনে সাঈদের উত্তরসূরি মেনে নেন।

সন্তান 
পুত্র: 

 সুরুর, মক্কা শরীফ
 মাসুদ
 আব্দুল আজিজ
 গালিব, মক্কা শরীফ
 আব্দুল মু'ইন, মক্কা শরীফ
 মুহাম্মদ
 লু'আয়ি

তথ্যসূত্র 

১৮শ শতাব্দীর আরব ব্যক্তি
মক্কার শরিফ
১৭৭০-এ মৃত্যু
জন্মের বছর অনুপস্থিত
গালিব ইবনে মুসাইদ

গালিব ইবনে মুসাঈদ ইবনে সাঈদ (    ) ছিলেন একজন শরীফ। তিনি ১৭৮৮ থেকে ১৮১৩ সাল পর্যন্ত মক্কার শরীফ ও আমির হিসেবে দায়িত্ব পালন করেছিলেন।

আমিরাতের উত্তরাধিকার 
গালিব ছিলেন মক্কার আমির মুসাইদ ইবনে সাইদের (শাসনকাল ১৭৫২-১৭৭০) পুত্র। মুসাইদের মৃত্যুর পর আমিরাতের মালিকানা গালিবের চাচা আহমদ ইবনে সা'ইদ (রা. ১৭৭০-১৭৭৩), তারপর তার ভাই সুরুর ইবনে মুসা'ইদ (রা. ১৭৭৩-১৭৮৮) এর হাতে ছিল। ১৮ রবিউস সানি ১২০২ হিজরিতে (আনুমানিক ২৭ জানুয়ারী ১৭৮৮) সুরুরের মৃত্যুর পর, তার ভাই আব্দুল মুইন আমিরাতের দায়িত্ব গ্রহণ করেন। কিন্তু তিনি মাত্র একদিন বা কয়েক দিন (কিছু সূত্র অনুসারে) শাসন করে গালিবের পক্ষে পদত্যাগ করেন। সুরুরের মৃত্যুর খবর ইস্তাম্বুলে শা'বানের মাঝামাঝি (মে ১৭৮৮) পৌঁছায় এবং সুলতান প্রথম আব্দুল হামিদ গালিবের নিয়োগ নিশ্চিত করেন। ২৯ জিলকদ ১২০২ হিজরিতে (প্রায় ১ সেপ্টেম্বর ১৭৮৮)  রাজকীয় ফরমান (ঘোষণা) এবং খিলা'আ (সম্মানের পোশাক) মক্কায়  পৌঁছে।

ভাইদের সাথে বিরোধ 
১১ জিলহজ ১২০২ হিজরিতে (আনুমানিক ১২ সেপ্টেম্বর ১৭৮৮) গালিবের ভাই (বাদের) তার শাসনের বিরোধিতা করেন। তারা গালিবের উট চুরি করার সময় মক্কা ত্যাগ করে এবং হুদাইল গোত্র থেকে যোদ্ধাদের তাদের উদ্দেশ্যে নিয়োগ করে। ১৯ জিলহজ (আনুমানিক ২০ সেপ্টেম্বর ১৭৮৮) মক্কার কাছে উভয় পক্ষের মধ্যে যুদ্ধ হয় এবং গালিব বিজয়ী হন। এরপর বিদ্রোহীরা তাইফ দখলের চেষ্টা করে কিন্তু গালিবের  উপপ্রতিনিধির কাছে পরাজিত হয়। ৮ রবিউল আউয়াল ১২০৩ হিজরিতে (আনুমানিক ৭ ডিসেম্বর ১৭৮৮) গালিবের সেনাবাহিনী মক্কার দিকে অগ্রসর হওয়ার সময় তাদের আবার পরাজিত করে। জমাদিউল আউয়ালের মাঝামাঝি (ফেব্রুয়ারি ১৭৮৯) তারা থাকিফ গোত্রের সাথে জোট বাঁধে এবং গালিবের  উপপ্রতিনিধি থেকে তাইফ দখল করে। গালিব যখন খবর পেলেন যে তার ভাইরা মক্কা আক্রমণের প্রস্তুতি নিচ্ছে, তখন তিনি বেদুইন উপজাতিদের কাছে সাহায্যের জন্য বার্তা পাঠান। ১৯ জমাদিউল আউয়াল (আনুমানিক ১৫ ফেব্রুয়ারি ১৭৮৯) তিনি আল-মা'আবিদাতে তার সৈন্য সংগ্রহ করেন। তার সাথে যোগদানকারী প্রতিটি বেদুইনকে ৭ রিয়াল দেন। বিদ্রোহীরা গালিবের শক্তিশালী বাহিনীর কথা জানতে পেরে আক্রমণ বন্ধ করে তাইফে ফিরে যায়। ২৪ জমাদিউল আউয়ালে (আনুমানিক ২০ ফেব্রুয়ারি ১৭৮৯), গালিব এবং তার ভাইয়েরা সাইয়্যিদ নাসির ইবনে মাস্তুর এবং বেশ কয়েকজন নেতৃস্থানীয় উলামার মধ্যস্থতায় একটি শান্তি চুক্তিতে আলোচনা করেন।

মৃত্যু 
১২২৮ হিজরিতে (অক্টোবর/নভেম্বর ১৮১৩) তিনি মোহাম্মদ আলী পাশা কর্তৃক ক্ষমতাচ্যুত হন।  মুহাম্মদ আলী গালিবকে মিশরে নির্বাসিত করেন। কিন্তু ১৮১৪ সালে কেন্দ্রীয় সরকার তাকে তার পরিবারের সাথে সেলানিকে (থেসালোনিকি) স্থানান্তরের ব্যবস্থা করে।

তথ্যসূত্র

গ্রন্তপঞ্জি 

১৯শ শতাব্দীর উসমানীয় সাম্রাজ্যের ব্যক্তি
১৮শ শতাব্দীর উসমানীয় সাম্রাজ্যের ব্যক্তি
১৯শ শতাব্দীর আরব ব্যক্তি
১৮শ শতাব্দীর আরব ব্যক্তি
মক্কার শরিফ
আওন আর-রফিক

আউন আর-রফিক পাশা ইবনে মুহাম্মাদ ইবনে 'আব্দুল মুঈন ইবনে আউন (    ;   , ‘Awn al-Rafīq Bāshā ; ফেব্রুয়ারি ১৮৪১১৭ জুলাই ১৯০৫) আউন গোত্রের একজন শরীফ ছিলেন। তিনি ১৮৮২ থেকে ১৯০৫ সাল পর্যন্ত মক্কার আমির ও শরীফ হিসেবে দায়িত্ব পালন করেছিলেন।

জন্ম 
তিনি ১২৫৬ হিজরির জিলহজ মাসের শেষের দিকে (১৮৪১ সালের ফেব্রুয়ারি) মদিনায় জন্মগ্রহণ করেন। তিনি আবদুল্লাহ, আলী এবং হুসাইনের পর শরীফ মুহাম্মদ ইবনে আব্দুল মু'ইন ইবনে আউনের চতুর্থ পুত্র।

আমিরাত 
১৮৭৭ সালের জুন মাসে, উসমানীয় সম্রাট তকিউদ্দিন পাশা তার বড় ভাই শরীফ আবদুল্লাহ পাশার মৃত্যুর পর আউন আর-রফিককে ভারপ্রাপ্ত আমির নিযুক্ত করেন। তিনি প্রায় দুই দশক ধরে আমির হিসেবে দায়িত্ব পালন করেছিলেন। আউন বংশের পরবর্তী জ্যেষ্ঠ ব্যক্তি শরীফ হুসেন পাশাকে আমিরাতে নিযুক্ত করা হয়েছিল এবং তিনি আগস্ট মাসে ইস্তাম্বুল থেকে এসেছিলেন। প্রথা অনুসারে, উত্তরাধিকারী আউন আর-রফিককে তখন রাজধানীতে ডেকে পাঠানো হয়েছিল। সেখানে তাকে উজির পদমর্যাদা দিয়ে উসমানীয় রাষ্ট্রীয় পরিষদে নিযুক্ত করা হয়েছিল। ১৮৮০ সালে হুসাইনের আমিরাত  হত্যার শিকার হয়। সুলতান আব্দুল হামিদ সন্দেহ করেন যে হুসাইন ব্রিটিশদের সাথে মিলে খিলাফতের বিরোধিতায় একটি আরব সরকার গঠনের ষড়যন্ত্র করছিলেন। তাই তিনি হুসাইনের ভাই আউন আর-রাফীককে আমির নিযুক্ত করেননি। তার পরিবর্তে তিনি ধাউ জায়েদ গোত্রের বয়স্ক শরিফ আব্দুল মুত্তালিব ইবন গালিবকে নিযুক্ত করেন। মুত্তালিব ১৮৫৬ সালে ক্ষমতাচ্যুত হওয়ার পর দুই দশক ইস্তাম্বুলে আটক ছিলেন। এই ক্ষমতা হস্তান্তরের মাধ্যমে সুলতান বিদেশি প্রভাব ও আউন গোত্রের শক্তি কমাতে এবং হিজাজে উসমানীয় নিয়ন্ত্রণ জোরদার করতে চেয়েছিলেন। ব্রিটিশ কূটনীতিকরা আব্দুল মুত্তালিবের নিয়োগ বন্ধ করার চেষ্টা করে। ব্রিটিশ কনসাল জেমস জোহারাব দাবি করেন যে ব্রিটিশ স্বার্থ রক্ষার জন্য আওন আর-রফিককে আমির বানানো উচিত। কারণ তিনি ছিলেন "উদার ও প্রগতিশীল"। অন্যদিকে আবদুল মুত্তালিব ছিলেন "চরমপন্থী ওহাবি" এবং খ্রিস্টান ও বিদেশিদের প্রতি বিদ্বেষী। ইস্তাম্বুলে ব্রিটিশ রাষ্ট্রদূত অস্টেন হেনরি লেয়ার্ড সুলতানকে আব্দুল মুত্তালিবকে নিয়োগ না করতে বলেন। কিন্তু সুলতান জানান যে সিদ্ধান্ত ইতিমধ্যে নেওয়া হয়েছে। তবে সুলতান, লেয়ার্ড ও আউন আর-রাফীককে আশ্বাস দেন যে আব্দুল মুত্তালিবের মৃত্যুর পর রফিক আমির হবেন।

১৮৮২ সালে ওসমান নুরি পাশা আবদুল মুত্তালিবকে ক্ষমতাচ্যুত করেন। নুরি একতরফাভাবে আউন আর-রফিকের ছোট ভাই শরীফ আবদুল ইলাহকে আমির হিসেবে ঘোষণা করেন। কিন্তু সুলতান আবদুল হামিদ তা প্রত্যাখ্যান করেন এবং আউন আর-রফিককে আমির নিযুক্ত করেন।  আবদুল্লাহর ইস্তাম্বুল থেকে আগমনের আগ পর্যন্ত ভারপ্রাপ্ত আমির হিসেবে দায়িত্ব পালন করেন। ১২৯৯ হিজরির শেষ জিলকদ (অক্টোবর ১৮৮২) এই মর্মে একটি টেলিগ্রাফ পাঠানো হয়েছিল।

আওন আর-রফিক ১৭ জুলাই ১৯০৫ তারিখে তাইফে তাঁর মৃত্যুর আগ পর্যন্ত আমির হিসেবে দায়িত্ব পালন করেন। তাকে আবদুল্লাহ ইবনে আব্বাসের কুব্বাতে (সমাধি ভবন) তার ভাই আবদুল্লাহর পাশে দাফন করা হয়েছিল।

তথ্যসূত্র

গ্রন্থপঞ্জি 

 
 
 
 
 
 
 
 

মদিনার ব্যক্তি
মক্কার শরিফ
১৯শ শতাব্দীর আরব ব্যক্তি
১৯০৫-এ মৃত্যু
১৮৪১-এ জন্ম
উদ্ধৃতি শৈলী আরবি ভাষার লিপি ব্যবহার করছে (ar)
উদ্ধৃতি শৈলীতে আরবি ভাষার উৎস (ar)
বেন হামিদা মসজিদ

বেন হামিদা মসজিদ () তিউনিসিয়ার একটি মসজিদ যা তিউনিসের মদিনার উত্তরে বাব সুইকা অঞ্চলে অবস্থিত।

অবস্থান 
এই মসজিদটি ২ এল হালিব সংযোগস্থলে অবস্থিত। এটি বাব লাকোয়াসের কাছে অবস্থিত, যা ছিল মদিনার অন্যতম প্রবেশদ্বার। তবে বর্তমানে এই প্রবেশদ্বার বিলুপ্ত।

ইতিহাস 
মসজিদের প্রবেশদ্বারে থাকা স্মারক ফলকের তথ্য অনুযায়ী এটি ১০০৯ সালে নির্মিত হয়েছিল। এটি জিরিদ রাজবংশের শাসনামলে নির্মিত হয়, যারা ৯৭২ থেকে ১০১৪ সালের মধ্যে মাগরেব শাসন করেছিল।

তথ্যসূত্র 

১০০৯-এ প্রতিষ্ঠিত
১১শ শতাব্দীর মসজিদ
বার্বা‌র স্থাপত্য
উইকিউপাত্তে স্থানাঙ্ক আছে
বোলে মসজিদ

বোলে মসজিদ ছিল ঘানার বোলে শহরের কেন্দ্রে অবস্থিত একটি মসজিদ। এটি পূর্বে উত্তর অঞ্চলের অন্তর্গত থাকলেও বর্তমানে সাভান্না অঞ্চলে অবস্থিত।

ধ্বংস 
২০২৩ সালের সেপ্টেম্বর মাসে টানা ভারী বর্ষণের ফলে মসজিদটি ধসে পড়ে। মসজিদটির কাঠামো এর আগে থেকেই উইপোকা সংক্রমণের শিকার ছিল। বছরের পর বছর অবহেলার কারণে এটি ধসে পড়েছে।

ইতিহাস 
মসজিদটি ১৭শ শতকে নির্মিত হয়েছে বলে দাবি করা হয়। কিছু ঐতিহাসিক তথ্য অনুসারে এটি ২০শ শতকের গোড়ার দিকে পুনর্নির্মাণ করা হয়েছিল। তবে মৌখিক ঐতিহ্য অনুসারে এটি ১৮শ শতকে নির্মিত হয়েছিল।

১৬শ শতকের মাঝামাঝি সময়ে বর্তমান সাভান্না অঞ্চলে গোঁজা রাজ্য গঠিত হয়েছিল। এটি উত্তর ঘানার গ্রীষ্মমণ্ডলীয় বনভূমি পর্যন্ত বিস্তৃত ছিল। মৌখিক ইতিহাস অনুসারে এটি মান্ডিঙ্কা বিজেতাদের আগমনের সাথে সম্পর্কিত, যারা জেন্নে অঞ্চল থেকে স্বর্ণ বাণিজ্যের কারণে এখানে আসে এবং এটি নিয়ন্ত্রণে নেয়।

বৈশিষ্ট্য 
বোলে মসজিদটি সুদানি স্থাপত্য শৈলীতে তৈরি একটি কাদামাটির মসজিদ ছিল। এতে কাঠের খুঁটি এবং মাটির দেয়াল ব্যবহৃত হয়েছে। মসজিদের দেয়ালের পাশে কাঠের খুঁটিগুলো নির্মাণকাজ ও রক্ষণাবেক্ষণের জন্য ব্যবহৃত হত, তবে এগুলো কাঠামোগতভাবে সমর্থনের জন্য ছিল না। মসজিদটিতে ছোট ছোট টাওয়ার ছিল।

তথ্যসূত্র 

ঘানার মসজিদ
উইকিউপাত্তে স্থানাঙ্ক আছে
১৭শ শতাব্দীর আফ্রিকার মসজিদ
ধৌলী

ধৌলী বা ধৌলীগিরি হল  ভারতের ওড়িশা রাজ্যের রাজধানী ভুবনেশ্বর থেকে ৮ কিলোমিটার দক্ষিণে দয়া নদীর তীরে অবস্থিত একটি পাহাড়। এটি একটি ইতিহাস-বিজড়িত স্থান। পাহাড়ের পাদদেশের পার্বত্য বনানী, দয়া নদীর সৌন্দর্য পর্যটকদের কাছে বেশ আকর্ষণীয়।

অবস্থান 
স্থানটির ভৌগলিক অবস্থানের অক্ষাংশ ও দ্রাঘিমাংশ হলো যথাক্রমে-

ইতিহাস 
এক সময় এই স্থানটির বিস্তীর্ণ অঞ্চল জুড়ে ছিল ফাঁকা প্রান্তর। খ্রিস্টপূর্ব ২৬১ অব্দে ভারতীয় উপমহাদেশের তৃতীয় মৌর্য সম্রাট অশোক ও কলিঙ্গরাজের মধ্যে তুমুল রক্তক্ষয়ী যুদ্ধ হয়। মৌর্য্য ও কলিঙ্গ বাহিনীর যুদ্ধে সম্রাট অশোক জয়লাভ করেন। কিন্তু যুদ্ধে দুই বাহিনীর সেনাসহ  অসংখ্য অসহায় মানুষের মৃত্যু হয়। যুদ্ধের বীভৎসতায় সম্রাট অশোক পরিতাপ জ্বালায় জর্জরিত হন। বিষাদগ্রস্থ হয়ে অশোক বৌদ্ধধর্ম গ্রহণ করেন এবং প্রচার শুরু করেন। অহিংসার পথে সাম্রাজ্য পরিচালনার মনস্থ করেন। তিনি শপথ নেন, - আর যুদ্ধ নয়, জীবনের অবশিষ্ট দিনগুলি তিনি জনহিতকর কাজে লিপ্ত  থাকবেন। প্রেম আর ভালোবাসা দিয়েই মানুষের মন জয় করবেন। ধৌলির পাহাড়ের গায়ে তিনি ব্রাহ্মী লিপিতে উৎকীর্ণ করেন -

      সব মানুষই আমার ভাই।

শিলালিপিতে উৎকীর্ণ করেন তেরোটি নিষেধাজ্ঞা বা অনুশাসন। শিলালিপির সঙ্গে রেখেছেন হাতির মূর্তির সম্মুখভাগ।

বিশেষত্ব 
জাপান বুদ্ধ সংঘ এবং কলিঙ্গ নিপ্পন বুদ্ধ সংঘ দ্বারা ১৯৭২ খ্রিস্টাব্দে নির্মিত একটি শান্তি প্যাগোডা স্মৃতিস্তম্ভ " ধৌলী শান্তি স্তূপ" এর জন্য স্থানটি পর্যটকদের বিশেষভাবে আকর্ষণ করে। 

এই ধৌলি পাহাড়কে কলিঙ্গ যুদ্ধের স্থান বলে মনে করা হয় ।

ছবি

তথ্যসূত্র 

ওড়িশার প্রত্নতাত্ত্বিক নিদর্শন
ওড়িশার প্রত্নতাত্ত্বিক স্থান
ভারতের বুদ্ধ মূর্তি
ভারতের স্তূপ
ওড়িশার ইতিহাস
বৌদ্ধধর্মীয় শিল্পকলা
এল বোর্জ মসজিদ

এল বোর্জ‌ মসজিদ বা টাওয়ারের মসজিদ () হলো তিউনিসিয়ার তিউনিসের মদিনার উত্তর প্রান্তে অবস্থিত একটি মসজিদ। এটি সিদি ইয়াহিয়া মসজিদ () নামেও পরিচিত।

অবস্থান 
এটি বাব লাসাল শহরের ১ হেদি সাইদি স্ট্রিটে অবস্থিত, যা তিউনিসের মদিনার প্রবেশদ্বারগুলোর একটি।

নামকরণের উৎপত্তি 
মসজিদটির নামকরণ তার পাশের একটি টাওয়ার সিদি ইয়াহিয়া এল স্লিমানি এল ইয়ামানির নামে করা হয়েছে।

ইতিহাস 
মসজিদের প্রবেশদ্বারে স্থাপিত স্মারক ফলক অনুযায়ী, এটি হাফসিদ যুগে ১৪শ শতকে নির্মিত হয়েছিল। পাশাপাশি এটি একটি মাদ্রাসাসহ নির্মিত হয়েছিল। মসজিদটি ১৯৭৩-৭৪ সালের মধ্যে পুনঃসংস্কার করা হয়।

তথ্যসূত্র 

উইকিউপাত্তে স্থানাঙ্ক আছে
১৪শ শতাব্দীর আফ্রিকার মসজিদ
আলি পাশা ইবনে আবদুল্লাহ

'আলি পাশা ইবনে আবদুল্লাহ ইবনে মুহাম্মাদ (    ;   , ‘Alī Bāshā ; ১৮৫৯ –১৯৪১)  আউন বংশের একজন শরিফ ছিলেন। তিনি ১৯০৫ সাল থেকে ১৯০৮ সাল পর্যন্ত তরুণ তুর্কি বিপ্লবে ক্ষমতাচ্যুত না হওয়া পর্যন্ত মক্কার আমির এবং শরীফ হিসেবে দায়িত্ব পালন করেছিলেন।

১৮৭৭ সালে তার বাবা শরীফ আবদুল্লাহ পাশার মৃত্যুর পর তাকে এবং তার চাচাতো ভাই শরীফ হুসাইন ইবনে আলীকে পাশার  পদমর্যাদা দেওয়া হয়।

তিনি তার চাচা শরীফ আউন-আর-রফিককে সহায়তা করেছিলেন। তার চাচা ১৮৮২ থেকে ১৯০৫ সাল পর্যন্ত আমির হিসেবে দায়িত্ব পালন করেছিলেন। ১৯০৫ সালের জুলাই মাসে আউন-রফিকের মৃত্যু হলে হেজাজের ওয়ালি আহমেদ রাতিব পাশা ইস্তাম্বুলে সিদ্ধান্ত না আসা পর্যন্ত শরীফ আলীকে ভারপ্রাপ্ত আমির নিযুক্ত করেন।  ইস্তাম্বুলে বসবাসকারী তিনজন শরিফ আমিরের প্রার্থী হিসেবে সুলতানের কাছে তাদের নাম জমা দেন। তারা হলেন: শরিফ হুসেন, শরিফ আবদ আল-ইলাহ এবং প্রতিদ্বন্দ্বী জায়েদ পরিবারের শরিফ আলী হায়দার। রফিকের ছোট ভাই আবদুল্লাহ আউন পরিবারের জ্যেষ্ঠ সদস্য ছিলেন। কিন্তু সুলতান আবদুল হামিদ শরীফ আলীকে আমির হিসেবে নিয়োগ দেন এবং তাকে উজির ও মুশির পদে উন্নীত করেন।  অক্টোবরের মাঝামাঝি তার নিয়োগের টেলিগ্রাফ আসে। আর লিখিত ফরমান (ইরাদে) ২ রমজান ১৩২৩ হিজরি (৩১ অক্টোবর ১৯০৫) তারিখে জারি হয়।
তবে তার আনুষ্ঠানিকভাবে আমির হিসেবে অভিষেক হয় ১৯০৮ সালের এপ্রিলে।

১৯০৮ সালের জুলাই মাসে তরুণ তুর্কি বিপ্লব ১৮৭৬ সালের অটোমান সংবিধান পুনর্বহাল করে। হেজাজে শরীফ আলী এবং আহমেদ রাতিব পাশা নতুন শাসনব্যবস্থার বিরোধিতা করেছিলেন এবং সংবিধান ঘোষণা বিলম্বিত করেছিলেন। তায়েফে কিছু লোককে সংবিধান নিয়ে আলোচনা করতে দেখে আলি তাদের বেত্রাঘাতের নির্দেশ দেন। ৭ আগস্ট আহমেদ রাতিবকে তার পদ থেকে বরখাস্ত করা হয় এবং জেদ্দায় পাঠানো হয়। সেখানে ঐক্য ও প্রগতি সমিতির সামরিক কর্মকর্তারা তাকে গ্রেপ্তার করেন এবং তার সম্পত্তি বাজেয়াপ্ত করা হয়। আলী ভারপ্রাপ্ত ওয়ালি হন। তাকে তায়েফের ব্যারাকে নিয়ে গিয়ে সংবিধান মেনে নেওয়ার জন্য বাধ্য করা হয়। তাকে কুরআনের শপথ করানো হয় যে তিনি সংবিধানের আইন মেনে চলবেন। একই সঙ্গে তাকে প্রকাশ্যে অপমান করা হয়। সেখানে তাকে ঘোষণা করতে হয় যে তিনি একজন দাস, সৈনিক ও বেদুইনের সমান আইনি অধিকারভুক্ত। সেপ্টেম্বরের শেষের দিকে নতুন নিযুক্ত কাজিম পাশা আসার আগ পর্যন্ত তিনি ভারপ্রাপ্ত ওয়ালি হিসেবে দায়িত্ব পালন করেন।

কাজিম আসার পর শরিফ আলী তায়েফে থাকেন এবং মক্কায় আসতে ওয়ালির অনুরোধ প্রত্যাখ্যান করেন। কাজিম পাশা মনে করেন যে, শরীফ আলী সংবিধান মেনে চলতে অনিচ্ছুক। তাই তাকে পদ থেকে সরানোর পরামর্শ দেন। ১৯০৮ সালের অক্টোবরে তাকে বরখাস্ত করা হয় এবং আহমেদ রাতিবের মতো তার উপর আক্রমণ এড়াতে শীঘ্রই হেজাজ ত্যাগ করার নির্দেশ দেওয়া হয়।  তবে তিনি বিদায় নিতে বিলম্ব করছিলেন। ১৯০৯ সালের এপ্রিলে শরীফ হুসেন তাকে অপসারণের জন্য দাবি জানান।  আলী মক্কা ত্যাগ করেন এবং ব্রিটিশ শাসনের অধীনে কায়রোতে বসতি স্থাপন করেন। সেখানে তিনি ১৯৪১ সালে তাঁর মৃত্যুর আগ পর্যন্ত বসবাস করেন।

তথ্যসূত্র 

মক্কার শরিফ
উসমানীয় আরব
২০শ শতাব্দীর আরব ব্যক্তি
১৯শ শতাব্দীর আরব ব্যক্তি
১৯৪১-এ মৃত্যু
১৮৫৯-এ জন্ম
এল ব্রাদিয়া মসজিদ

এল ব্রাদিয়া মসজিদ () তিউনিসিয়ায় অবস্থিত একটি ছোট মসজিদ। এটি তিউনিসিয়ার মদিনার উত্তরে বাব সৌইকা শহরতলিতে অবস্থিত।

অবস্থান 
এটি ১ বাব সাদৌন স্ট্রিটে অবস্থিত।

ব্যুৎপত্তি 
মসজিদটির কাছাকাছি কর্মরত ঘোড়ার জিন প্রস্তুতকারকদের নামানুসারে মসজিদটির নামকরণ করা হয়েছে।

ইতিহাস 
এটি ১৫ শতকে হাফসিদের যুগে নির্মিত হয়েছিল।

তথ্যসূত্র 

উইকিউপাত্তে স্থানাঙ্ক আছে
১৫শ শতাব্দীর আফ্রিকার মসজিদ
ছাড়বাতি মসজিদ

চরবাটি মসজিদ () হল একটি তিউনিসিয়ান মসজিদ যা তিউনিসিয়ার মদিনার দক্ষিণে বাব জাজিরা শহরতলির এল হাজ্জামিন হুদে অবস্থিত। এটি প্রতি রবিবার সহীহ আল-বুখারী তেলাওয়াতের জন্য পরিচিত।

অবস্থান 

মসজিদটি মদিনার অন্যতম দরজা বাব জেদিদের কাছে এল হাজ্জামিন স্ট্রিটে অবস্থিত।

ব্যুৎপত্তি 
স্মারক ফলক অনুসারে মসজিদটি এর প্রতিষ্ঠাতা শেখ এল চারবাগী () এর নামে নামকরণ করা হয়েছে।

ইতিহাস 

প্রবেশপথের স্মারক ফলক অনুসারে মসজিদটি ১৯৩৩ সালে হোসেনি যুগে নির্মিত হয়েছিল। তারপর এটি তিউনিসের দ্বিতীয় আহমেদের আদেশে পুনরুদ্ধার করা হয়েছিল এবং আহমেদ বেন হাজ মোহাম্মদের () অর্থায়নে ২০১২ সালে এটি আবার পুনরুদ্ধার করা হয়েছিল।

তথ্যসূত্র 

১৯৩৩-এ সম্পন্ন মসজিদ
উইকিউপাত্তে স্থানাঙ্ক আছে
শেখ রাসা মসজিদ

শেখ রাসা মসজিদ () একটি তিউনিসিয়ান মসজিদ। এটি তিউনিসিয়ার মদিনার উত্তরে অবস্থিত। মসজিদটি এখন আর বিদ্যমান নেই।

অবস্থান 

মসজিদটি হাফসিয়া জেলার সৌক এন নাসেরের কাছে অবস্থিত ছিল।

ব্যুৎপত্তি 
শেখ রাসা মসজিদের নামকরণ করা হয়েছে আল-জায়তুনা মসজিদের অন্যতম ইমাম শেখ রাসার নামানুসারে। তিনি ১৪৮৯ সালে মারা যান।

ইতিহাস 
মসজিদটি হাফসিদের যুগে নির্মিত হয়েছিল। এতে একটি হলঘর এবং এর প্রতিষ্ঠাতা শেখ রাসার সমাধি রয়েছে।

তথ্যসূত্র
এদাবাগাইন মসজিদ

এদাবাগাইন মসজিদ () হলো তিউনিসের মদিনায় অবস্থিত একটি তিউনিসিয়ান মসজিদ। এটি ট্যানারদের মসজিদ নামেও পরিচিত ছিল। এদাবাগাইন মসজিদ এখন আর বিদ্যমান নেই।

স্থানীয়করণ 
এই মসজিদটি সৌক এদাবাগাইন নামক স্থানে অবস্থিত ছিল। এখন এই মসজিদের স্থানটি কিছু নবনির্মিত ঘর দ্বারা প্রতিস্থাপিত হয়েছে।

ব্যুৎপত্তি 
চামড়া ট্যানারদের আরবিতে এদাবাগাইন হিসেবে অভিহিত করা হয়। যেহেতু মসজিদটির পাশে চামড়া ট্যানারদের বসবাস ছিল, তাই এই মসজিদটির এরূপ নামকরণ করা হয়েছিল।

তথ্যসূত্র
নর্থাম্পটন বিশ্ববিদ্যালয় (১৩ শতক)

নর্থাম্পটন বিশ্ববিদ্যালয় ১২৬১ থেকে ১২৬৫ পর্যন্ত নর্থাম্পটন, ইংল্যান্ডে অবস্থিত ছিল।

বিশ্ববিদ্যালয়টি ১২৬১ সালে রয়াল চার্টার দ্বারা প্রতিষ্ঠিত হয়েছিল, যা হেনরি তৃতীয় এর অনুমোদনের পর। এটি ছিল ইংল্যান্ডের অক্সফোর্ড এবং কেমব্রিজ এর পর তৃতীয় বিশ্ববিদ্যালয় এবং ইউরোপের ২২তম। বিশপ এবং ম্যাগনেটদের পরামর্শে, যারা জানিয়েছিলেন যে নর্থাম্পটন অক্সফোর্ডের জন্য একটি হুমকি, হেনরি তৃতীয় ১২৬৫ সালে বিশ্ববিদ্যালয়টি বন্ধ করে দেন এবং একটি রাজকীয় ডিক্রি স্বাক্ষর করেন যা নর্থাম্পটনে বিশ্ববিদ্যালয় প্রতিষ্ঠা নিষিদ্ধ করে।

২০০৫ সালে, প্রিভি কাউন্সিল ডিক্রিটি বাতিল করে, যার ফলে তৎকালীন বিশ্ববিদ্যালয় কলেজ নর্থাম্পটন (যা ১৯২৪ সালে প্রতিষ্ঠিত হয়েছিল) বিশ্ববিদ্যালয় স্থিতি অর্জন করে এবং নর্থাম্পটন বিশ্ববিদ্যালয় নামে পুনর্নির্মিত হয়।

ইতিহাস

প্রতিষ্ঠা

১৩শ শতাব্দীতে, নর্থাম্পটন ছিল তখনকার সময়ের তুলনায় অনেক বেশি গুরুত্বপূর্ণ শহর, তাই সেখানে একটি বিশ্ববিদ্যালয় প্রতিষ্ঠা করা অবাক করার মতো কিছু ছিল না। শহরটি একসময়, সাময়িকভাবে, রাজা’দের আসন ছিল।

নর্থাম্পটন বিশ্ববিদ্যালয়ের পূর্বসূরিরা ছিল একটি স্কুল, যা রিচার্ড প্রথমের শাসনামলে প্রতিষ্ঠিত হয়েছিল। রিচার্ড এই প্রতিষ্ঠানটির পৃষ্ঠপোষকতা করেছিলেন এবং কমপক্ষে এক ইতিহাসবিদের মতে, ১১৭৬ থেকে ১১৯৩ সালের মধ্যে নর্থাম্পটনের স্কুলগুলি ‘অক্সফোর্ড স্কুলগুলিকে প্রতিদ্বন্দ্বিতা করত বা এমনকি তা ছাড়িয়ে গিয়েছিল’।

দার্শনিক ড্যানিয়েল অফ মরলে সেই সময়ে লিখেছিলেন:

ব্যাকরণবিদ জিওফ্রি অব ভিনসাফ এবং আইনি বিশেষজ্ঞ রজার ভ্যাকিউরিয়াস দুজনেই নর্থাম্পটনে নিজেদের ভিত্তি স্থাপন করেছিলেন। এছাড়াও সেখানে একটি শক্তিশালী ইহুদি শিক্ষার সম্প্রদায় ছিল।

কিং রিচার্ডের মৃত্যুতে স্কুলটি একটি শক্তিশালী পৃষ্ঠপোষক হারায়।

১৩শ শতাব্দীতে, কিং জন এবং তার পুত্র হেনরি তৃতীয় এর শাসনামলে, নব্য প্রতিষ্ঠিত বিশ্ববিদ্যালয়টি সাইমন ডি মনফোর্টের পৃষ্ঠপোষকতা পেয়েছিল।

১২৬১ সালে, হেনরি তৃতীয় এর অনুমোদনে, বিশ্ববিদ্যালয়টি একটি রাজকীয় চার্টার পায়।

বাতিলকরণ
বিশ্ববিদ্যালয়ের অস্তিত্ব সংক্ষিপ্ত ছিল। ১২৬৫ সালে, এটি প্রতিষ্ঠার চার বছর পর, হেনরি তৃতীয় শহরের বিশ্ববিদ্যালয়ের অনুমতি বাতিল করে দেন।

এর একটি কারণ হতে পারে, শিক্ষাবিদরা নর্থাম্পটন দুর্গে ১২৬৪ সালের এপ্রিল মাসে সাইমন ডি মনফোর্ট এর সমর্থকদের বিরুদ্ধে হেনরি তৃতীয় এর বাহিনীর প্রতিরোধে অংশগ্রহণ করেছিল।

সময়কার উৎস থেকে জানা যায় যে অক্সফোর্ড বিশ্ববিদ্যালয় এর পক্ষ থেকে বিরোধিতা একটি গুরুত্বপূর্ণ কারণ ছিল। হেনরি ১২৬৫ সালের ১ ফেব্রুয়ারি নর্থাম্পটনের মেয়র এবং বুর্জেসদের কাছে লিখেছিলেন:<ref>{{cite web |url=http://blogs.northampton.ac.uk/history/2013/04/17/it-should-have-been-us-northampton-universitys-very-long-history/  |title= It should have been us! Northampton University's very long history |last=Gray |first=Drew |date=17 April 2013 |website= University of Northampton |access

তথ্যসূত্র
এত্তারাজ মসজিদ

এত্তারাজ মসজিদ () হল তিউনিসিয়ার মদিনার পশ্চিমে অবস্থিত একটি তিউনিসিয়ান মসজিদ।

অবস্থান 
মসজিদটি সিদি বেন আরুস স্ট্রিটে পাওয়া অবস্থিত।

বিবরণ 
সম্মুখভাগের ফলক অনুসারে আমির মুস্তফা বিন মাহমুদ বিন মোহাম্মদ এল রশিদের আদেশে হুসাইনি রাজবংশের শাসনামলে ১৮৩৬ সালে এত্তারাজ মসজিদটি নির্মিত হয়েছিল। এটি ১৯৮২ সালে পুনরুদ্ধার করা হয়েছিল।

তথ্যসূত্র 

১৮৩০-এর দশকে সম্পন্ন মসজিদ
উইকিউপাত্তে স্থানাঙ্ক আছে
আইয়ুব মসজিদ

আইয়ুব মসজিদ () হামদাল্লায়ে এসি, বামাকো, মালির একটি মসজিদ ।

ইতিহাস 
মসজিদটি নির্মাণে ২ বিলিয়ন XOF ব্যয় হয়েছে, যার সম্পূর্ণ অর্থায়ন করেছে তুরস্ক সরকার। মসজিদটির নির্মাণ কাজ ২০১২ সালে শুরু হয় এবং এক বছর পরে ২০১৩ সালে সম্পন্ন হয়।

স্থাপত্য 
মসজিদটি অটোমান স্থাপত্য শৈলীতে নির্মিত হয়েছিল। এর অভ্যন্তরীণ নকশায় ইসলামী ক্যালিগ্রাফি দিয়ে সজ্জিত একটি কেন্দ্রীয় ফল্ট রয়েছে। এর প্রাচীর মার্বেল পাথর দিয়ে তৈরি এবং তুরস্ক থেকে আনা রঙিন কাচ দিয়ে ভরা।

আরো দেখুন 

 মালিতে ইসলাম

তথ্যসূত্র 

২১শ শতাব্দীর আফ্রিকার মসজিদ
তুরস্কের উসমানীয় মসজিদ
মালির মসজিদ
২০১৩-এ সম্পন্ন মসজিদ
২০১৩-এ মালিতে প্রতিষ্ঠিত
এল ফেল মসজিদ

এল ফেল মসজিদ বা 'সুযোগের মসজিদ' () হল তিউনিসের মদিনার আজ্জাফাইন হুডে অবস্থিত একটি ছোট মসজিদ।

অবস্থান 
মসজিদটি সৌক এন নাহাসের প্রবেশপথের কাছে ১০১ কাসবাহ স্ট্রিটে অবস্থিত।

ইতিহাস 
ঐতিহাসিক মোহাম্মদ বেলখোদজার মতে এটি জিরিদ রাজবংশ দ্বারা নির্মিত হয়েছিল, যারা ৯৭২ থেকে ১০১৪ সাল পর্যন্ত সমগ্র মাগরেব অঞ্চল এবং তারপর এর একটি অংশ (ইফরিকিয়া) ১১৪৮ সাল পর্যন্ত শাসন করেছিল।

ব্যুৎপত্তি 
মানুষ সৌভাগ্য কামনা করে এই মসজিদে যায়, তাই মসজিদের এরূপ নামকরণ করা হয়েছে। তবে উলামারা এই বিশ্বাসের সাথে একমত নন।

তথ্যসূত্র 

১১শ শতাব্দীর মসজিদ
বার্বা‌র স্থাপত্য
উইকিউপাত্তে স্থানাঙ্ক আছে
মেদেনি মেহমেত নুরি এফেন্দি

সাইয়্যেদ মেদেনি মেহমেত নুরি এফেন্দি (২৪ নভেম্বর ১৮৫৯ - ২৯ জুলাই ১৯২৭)   একজন ইসলামী পণ্ডিত, কাজী (বিচারক) এবং উসমানীয় সাম্রাজ্যের শেষ শাইখুল ইসলাম ছিলেন।

জীবনী 
মেদেনি মেহমেদ নুরি ১৮৫৯ সালের ২৪ নভেম্বর ইস্তাম্বুলের উস্কুদার জেলার সুলতানতেপে এলাকায় জন্মগ্রহণ করেন। তার পিতার নাম ইস্তাম্বুলের এল-হাজ্জি এস-সাইয়্যিদ তারসুসিজাদে ওসমান কামিল এফেন্দি। নুরির বাবা ১৮২১ থেকে ১৮৯৬ সালের মধ্যে শহরে বসবাস করতেন।  মৃত্যুর আগে নুরির বাবা "তেতকিকাত-ই শারিয়া পরিষদ"-এর প্রধান ছিলেন এবং আনাতোলিয়া এবং রুমেলিয়ায় সামরিক পদে ছিলেন।  মেদেনি মেহমেদ নুরির মায়ের নাম ফিন্দিকজাদে (ফিন্দিকগিল) শেরিফ হাতিজা হানিম। নুরি এফেন্দি ইস্তাম্বুলের ভেফা জেলায় বেড়ে ওঠেন। তার বাবার কাছে প্রাথমিক শিক্ষা শুরু করেন। শাহজাদে ও ফাতিহ মসজিদ মাদ্রাসা এবং "মেকতেব-ই নওয়াব" থেকে স্নাতক হন এবং ইস্তাম্বুলের অধ্যাপক হন।  সময়ের সাথে তিনি উন্নতি করেন এবং মাহরেচ পদমর্যাদা লাভ করেন। 

২২ বছর বয়সে তিনি রু'উস বেতনে কাজ শুরু করেন এবং ধীরে ধীরে উসমানীয় আইনি ব্যবস্থার বিভিন্ন প্রতিষ্ঠানে পদোন্নতি পান। ১৯১২ সালে মিশরের কাজী (বিচারক) হন। ১৯১২ সালের মার্চ থেকে ১৯১৫ সালের আগস্টের মধ্যে তিনি কায়রোতে বসবাস করতেন এবং মিশরের বিচারক হিসেবে দায়িত্ব পালন করেছিলেন। পরবর্তীতে তিনি আদানা প্রদেশের কেন্দ্রীয় কাজী হিসেবে নিযুক্ত হন। তিনি ইভকাফের মন্ত্রী হিসেবেও দায়িত্ব পালন করেছিলেন। 

সরকার পদত্যাগ করলে ২৬শে সেপ্টেম্বর, ১৯২০ তারিখে নুরি এফেন্দিকে শায়খুল ইসলাম হিসেবে নিযুক্ত করা হয়। ৪ নভেম্বর, ১৯২০ তারিখে, শেষ উসমানীয় মন্ত্রিসভা গঠিত হলে তাকে আবার শায়খুল ইসলাম হিসেবে নিযুক্ত করা হয়। তিনি খলিফা পদ ভাগ করার বিরুদ্ধে ছিলেন। তিনি জোর দিয়ে বলতেন যে এই পদ শুধু উসমানীয়দের নয়, সারা বিশ্বের মুসলিমদের প্রতিনিধিত্ব করে।  ১৯২২ সালের ১ নভেম্বর তুরস্কের মহান জাতীয় সভা যখন সুলতানি শাসন বিলুপ্ত করে, তখন তিনি শেষ উসমানীয় সরকারের সাথে পদত্যাগ করেন। এর ফলে শায়খুল ইসলামের পদ বিলুপ্ত হয়। এই পদ তুরস্ক প্রজাতন্ত্রের দিয়ানেট (ধর্মীয় বিষয়ক অধিদপ্তর) এর প্রধান হিসেবে চলতে থাকে। তাকে তুরস্কের ১৫০ জন অবাঞ্ছিত ব্যক্তির তালিকায় রাখা হয়নি। তবে দামাত ফেরিত পাশার মন্ত্রিসভায় থাকার কারণে তার পেনশন দেওয়া হয়নি। 

তার স্ত্রী্র নাম শেরিফ হাতিস ফেহিমে হানিম। এ দম্পত্তির তিন কন্যা এবং এক পুত্র সন্তান ছিল। মেদেনি মেহমেত নুরি এফেন্দি ২৯ জুলাই ১৯২৭ সালে ইহসানিয়ে, উস্কুদার, ইস্তাম্বুলে মারা যান।

তথ্যসূত্র 

শায়খুল ইসলাম
১৯২৭-এ মৃত্যু
১৮৫৯-এ জন্ম